Liggaam in meer by Centurion-winkelsentrumArgieffoto Die liggaam van ŉ onbekende man is Maandagoggend in die meer by Centurion Mall in Gauteng opgespoor. Ao. Hero Gumbu, polisiewoordvoerder, het gesê ŉ veiligheidswag het omstreeks 06:30 die gebied gepatrolleer toe hy die man se liggaam gesien het. Polisieduikers het die liggaam uit die water verwyder. “Die man het slegs ŉ bruin broek en gordel aangehad,” het Gumbu aan Maroela Media gesê. “Die man se identiteit is onbekend. Hy is ŉ swart man en tussen 30 en 35 jaar oud.” Dit is nog nie bekend hoe die man se liggaam in die meer beland het, of hoe lank dit in die meer was nie. “Die man het geen sigbare wonde nie. ŉ Nadoodse ondersoek sal gedoen word om die oorsaak van sy dood te bepaal,” het Gumbu gesê.